 6 መስከረም 2020 ምንጪ ስእሊ, Getty Images ኣብ መንጎ ቀዳማይ ሚኒስተር ኢትዮጵያ ኣብዪ ኣሕመድን ንትግራይ ዘመሓድር ዘሎ ውድብ ህወሓትን ዘጋጠመ ምስሕሓብ ይዓርግ እዩ ዘሎ እዚ ምስሕሓብ ናብ ናይ ሓይሊ ጎነጽ ከየምርሕን እታ ኣብ ኣፍሪቃ ብካልኣይ ደረጃ ዝበዝሐ ህዝቢ ዘለዋ ኢትዮጵያ ከይትፈርስን ስግኣት ኣሕዲሩ ኣሎ እቲ ምስሕሓብ ድማ ኣብዚ እዋን ብቐንዱ ኣብ ጉዳያት መረጻ እዩ ኣድሂቡ ዘሎ ክልል ትግራይ ክሳብ ሎሚ ተራእዩ ዘይፍለጥ መንግስቲ ፌደራል ዘይተቐበሎን ዘይደለዮን ናይ ርእሳ መረጻ ክተካየድ መዓልቲ ቆሪጻ ኣላ ኣብቲ መጻኢ ሮቡዕ ዝካየድ መረጻ ንምስታፍ ድማ 2.7 ሚልዮን ህዝቢ ተመዝጊቡ ኣሎ እቲ ቅድሚ ሓደ ዓመት ምስ ኤርትራ ብዝገበሮ ስምምዕ ሰላምን ንኢትዮጵያ ብመገዲ ዴሞክራሲ ንምምራሕ ብዘርኣዮ ድልውነትን ሽልማት ኖቤል ዝተውሃበ ቀዳማይ ሚኒስተር ኣብዪ ናብ ዓብዪ ወጥሪ ኣትዩ ኣሎ ኣብ ወርሒ ሰነ ውሩይ ናይ ኦሮሞ ስነጥበባዊ ሃጫሉ ሁንዴሳ ምስተቐተለ ኣብ ዝተልዓለ ናዕቢውን መንግስቲ ኣብዪ ኣሕመድ ኣስታት 9,000 ሰባት ኣሲሩ እዩ ብዙሓትውን ሞይቶም እዮም በዚ ምኽንያት ድማ ተሓለቕቲ ሰብኣዊ መሰላት እቲ ቀዳማይ ሚኒስተር ኣብ 2018 ስልጣን ክሕዝ እንከሎ ይነቕፎ ናብ ዝነበረ ምልካዊ ኣከያይዳ ይኣቱ ከይህሉ ስግኣቶም ይገልጽ ኣለዉ ምንጪ ስእሊ, Getty ImagesMicheal Tewelde መንቀሊ ናይቲ ምስሕሓብ እንታይ እዩ? 